المترجم: Alwaleed Abdeen
المدقّق: Anwar Dafa-Alla
السلام عليكم. اسمي رندا عمر احمد بشير
سوف اتكلم لكم عن برنامج UCMAS
في البداية بعض منكم كثير لم يسمع بالبرنامج قبل كده
سأريكم تعريف عن البرنامج
برنامج UCMAS برنامج الحساب الذهني
يقوم بتنشيط نصف الدماغ الايمن
نصف الدماغ الايمن هذا مسئول عن الخيال والابداع
والموسيقي الذي اصلاً معظم الناس لا يستعمله
او كل الناس
العامة يستخدمون نصف دماغهم الايسر
اللي هو يعني العادي بتاع
المسائل الحسابية وحياتنا العادية دي
نصف الدماغ الايمن هذا ما مستعمل،
البرنامج هذا يقوم بتنشيط نصف الدماغ الايمن.
يتمكن دارس UCMAS من حل مسائل حسابية معقدة جداً
بسرعة فاقة تفوق الالة الحاسبة
يعني دارس UCMAS هذا اصلاً
البرنامج عنده 10 مستويات بمختلف الأعمار
يعني انت ممكن تستطيع تحل 200 مسألة حسابية في 8 دقائق
يعني هذا علي حسب الاعمار
الجهاز المستخدم في UCMAS هو جهاز الابكس او العداد
يستخدم العداد هذا في المستويات الاولي
كل ما الشخص او الطالب تقدم في العمر يتخلي تدريجيا عن الابكس
ويبقي يستعمل خياله او الدماغ في المسائل الحسابية
يعني الابكس ده ينطبع علي نصف دماغك الايمن
لما انت تأتي تحل مسائل حسابية
او يعرض لك مسائلة حسابية
تتخلي عن الابكس هذا وتتخيل ان الابكس هذا قدامك وتشتغل.
الصورة دي كان لفريق السودان السنة الماضية
الفائزين كرمهم رئيس الجمهورية في القصر الجمهوري
(تصفيق)
طيب عندي فوائد UCMAS او الفوائد العامة لل UCMAS
عنده فوائد كثيرة وما محصورة عندي في الجانب الاكاديمي
الدقة والسرعة والتركيز
يعني خاصة بالحسابات الرياضية
انت بيعطوك مسائلة مفروض
تحلها بسرعة وتتاكد ان حلك صاح
يعني هذه فوائد كثيرة
عندي ايضا الحفظ هذا في المواد الادبية
سرعة الحفظ والذاكرة بتكون متوفرة لك
عندي في جانب الجوانب النفسية او الحياة العامة
البرنامج له فوائد أيضا عندي روح المنافسة
بتقام كل سنة هنا مسابقات قومية
في المسابقات القومية انت الطالب
بتنافس مع طلاب من مختلف ولايات السودان
الذي يفوزون يتاهلون للمسابقات العالمية
يتنافسوا مع طلاب من مختلف دول العالم
يعني انت كده كل مرة بتتوسع وتتعرف علي ناس
انت ما بتكون بتعرفهم قبل كده
عندي ايضاً الثقة والاعتماد علي النفس
لمن تتاهل للمسابقات العالمية بتسافر
بيكون ما معاك زول من اسرتك
او ابوك او امك او زول من اخوانك او كده
الطالب بس بيسافر مع المشرف المسؤول عن تدريبه
برضوا الصورة دي كان تبع العرض و هنا بنشتغل بي السبحة
دي كانت مهارات خاصة يعني نحنا 
ممكن نحسب مسائل حسابية بالسبحة
(تصفيق)
طيب انا حاحكي لكم تجربتي الخاصة مع UCMAS
التحقت بالبرنامج سنة 2007
يعني لمن شفتا البرنامج قام عجبني
قمتا انا دخلت فيه، شاركت فيه كان اول مستوى درسته
مدرسة كان اسمها "صديقة للابداع الفكري"
درست المستوي الاول الاستاذة 
المشرفة علي تدريبي "اخلاص عباس"
لاحظت اني بستخدم في الكتابة يدي اليسري
يعني الشخص الذي يستخدم في الكتابة يده اليسري
نصف دماغه الايمن منشط بالطبيعة
وطبعاً معظم الناس يستخدموا اليد اليمني
يعني يستخدموا في الاغلبية دماغهم الايسر
انا نصف دماغي الايمن كان منشط يعني ممكن اتقدم في البرنامج
او ممكن احرز فيه انجازات
شاركت في البرنامج بعد داك التحقت بمركز الصافية
نقلتني هنالك عشان تشرف علي تدريبي هي براها
شاركت في البرنامج وحققيقة عجبني وهي لقتني ممكن اتقدم
شاركت في 4 مسابقات قومية 
المقامة في السودان لحدي الان
احرزت 3 كوؤس قومية واحد منهم كان الاول علي السودان
(تصفيق)
اهلتني المسابقات القومية دي ان اسافر لماليزيا مرتين
شاركت برضوا في المسابقة العالمية الفاتت سنة 2010
احرزت الكاس الخامس
علي العالم في المستوي الثامن
(تصفيق)
كان ترتيب السودان في العام ده الثاني علي العالم
ودي بيستحق التحية السودان في هذا اليوم
(تصفيق)
هنا السبحة دي اشتغلنا بيها
المهارات الخاصة زي ما قلت لكم
هديتها لرئيس الجمهورية
دي كانت صور برضو لفريق السودان
جاي السنة الفاتت فائز كرمهم من عدة جهات
الصوره دي المسابقة العالمية سنة 2008
يعني ده حتي جزء من صالة المسابقة ما كله
يعني بيكون في اعداد هائلة من الطلاب
ده برضوا فريق السودان سنة 2008 في المسابقات العالمية
دي صورة للطلاب الفائزين السنة
الفاتت مع السيد رئيس الجمهورية
داير اوريكم يا جماعة يوم الثلاثاء الجاي
فريق السودان الجديد المكون من 105 مع المشرفين
حيسافر لماليزيا عشان يشارك في المسابقة العالمية ال 17
بتمني ان شاء الله السودان ده يحرز المرتبة الاولي في المرة دي
(تصفيق)
في الختام بتمني ان يكون برنامج UCMAS البرنامج مفيد جدا
وبتمني ان يكون البرنامج والبرامج التي حتذكر من بعدي
والافكار بتاعت الشباب والاطفال البعدي
تكون فوائدتها بتعم علي المجتمع
لتنشئة اجيال صالحة نحو غد مشرق للسودان ان شاء الله
شكرا
(تصفيق)
